**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΥΠΗΡΕΣΙΕΣ ΕΚΠΟΝΗΣΗΣ ΜΕΛΕΤΗΣ ΓΙΑ ΤΗΝ ΑΝΑΠΤΥΞΗ ΚΑΙ ΕΦΑΡΜΟΓΗ ΣΥΣΤΗΜΑΤΟΣ ΑΞΙΟΛΟΓΗΣΗΣ ΤΗΣ ΕΠΙΣΚΕΨΙΜΟΤΗΤΑΣ ΣΤΗΝ ΤΟΥΡΙΣΤΙΚΗ ΠΕΡΙΟΧΗ ΠΑΡΕΜΒΑΣΗΣ**

ΚΑΘΑΡΗ ΑΞΙΑ: 16.935,48€

ΦΠΑ 24%: 4.064,52€

ΣΥΝΟΛΙΚΗ ΑΞΙΑ ΜΕ ΦΠΑ: 21.000,00€

**ΤΕΧΝΙΚΕΣ ΠΡΟΔΙΑΓΑΦΕΣ**

Το έργο «Pilgrimage tours and pilgrimages to Greece and Albania (PROSFORA)», υλοποιείται στο πλαίσιο του Προγράμματος Interreg-IPA Cross-border Cooperation Programme “Greece-Albania 2014-2020” και αφορά στη δημιουργία 15 Προσκυνηματικών Διαδρομών στη διασυνοριακή περιοχή Ελλάδας - Αλβανίας, αξιοποιώντας ειδικά ψηφιακά εργαλεία που διευκολύνουν την προσβασιμότητα και αυξάνουν την επισκεψιμότητα. Για τη δημιουργία αυτών των διαδρομών, θα επιλεγούν 15 σημαντικά θρησκευτικά μνημεία της βυζαντινής και μεταβυζαντινής εποχής αναδεικνύοντας έτσι τη σημαντική ιστορική αξία της περιοχής.

Οι **στόχοι** του έργου είναι:

* Η προώθηση του προσκυνηματικού τουρισμού με την αξιοποίηση των θρησκευτικών πολιτιστικών πόρων της περιοχής και η ενίσχυση και προβολή των ποικίλων τουριστικών δραστηριοτήτων.
* Η αύξηση των επισκεπτών / τουριστών στη περιοχή.
* Η ενίσχυση της οικονομικής δραστηριότητας στην περιοχή.

Το έργο περιλαμβάνει την υλοποίηση των παρακάτω **δράσεων**:

* Εκπόνηση ενός στρατηγικού σχεδίου για την ανάπτυξη του προσκυνηματικού τουρισμού στη διασυνοριακή περιοχή.
* Τεκμηρίωση και ανάδειξη κατ΄ ελάχιστον 15 επιλεγμένων θρησκευτικών μνημείων.
* Ανάπτυξη και αξιοποίηση ενός εξειδικευμένου τουριστικού προϊόντος σχετικά με Εναλλακτικές Προσκυνηματικές Διαδρομές.
* Ανάπτυξη πλατφόρμας Προσκυνηματικού Τουρισμού και εφαρμογών ψηφιακών διαδρομών (routes), παρέχοντας on line πολιτιστικό περιεχόμενο και σχεδίαση εναλλακτικών περιηγητικών διαδρομών (visit routes) ανάλογα με τις προτιμήσεις του επισκέπτη.
* Δημιουργία και λειτουργία 3 εξειδικευμένων Κέντρων Πληροφόρησης για τον Προσκυνηματικό Τουρισμό σε Ιωάννινα, Αργυρόκαστρο και Κορυτσά.
* Δημιουργία ενός Δικτύου Επιχειρήσεων που θα χορηγεί Ετικέτα Υπηρεσιών Θρησκευτικού/ Προσκυνηματικού Τουρισμού, με σκοπό την ενίσχυση και ενδυνάμωση της τοπικής αγοράς.

**Συντονιστής Εταίρος του Έργου** είναι το Πανεπιστήμιο Ιωαννίνων - Παιδαγωγικό Τμήμα Δημοτικής Εκπαίδευσης. Λοιποί Εταίροι του έργου είναι η Περιφέρεια Ηπείρου, η Ιερή Μητρόπολη Ιωαννίνων, η Ιερή Μητρόπολη Αργυροκάστρου, η Ιερή Μητρόπολη Κορυτσάς και ο Δήμος Αργυροκάστρου.

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Αντικείμενο της σύμβασης** είναι η εκπόνηση μελέτης για την ανάπτυξη και εφαρμογή συστήματος που θα αξιολογεί την ικανοποίηση των επισκεπτών/τουριστών στην περιοχή παρέμβασης του έργου, δηλαδή την ευρύτερη περιοχή των 15 Διαδρομών Προσκυνηματικού Προορισμού (τουριστικό προϊόν) του Έργου «PILGRIMAGE TOURS AND PILGRIMAGES TO GREECE AND ALBANIA - PROSFORA».

Ειδικότερα, η εκπόνηση της Μελέτης για την ανάπτυξη και εφαρμογή του συστήματος αξιολόγησης του τουριστικού προϊόντος του Έργου, περιλαμβάνει δύο στάδια:

**Στάδιο 1:** **Ανάπτυξη του Συστήματος Αξιολόγησης του Τουριστικού Προϊόντος**

Η ανάπτυξη του Συστήματος Αξιολόγησης της ικανοποίησης των επισκεπτών/τουριστών από την επίσκεψή τους στις 15 Διαδρομές Προσκυνηματικού Τουρισμού περιλαμβάνει τη διεξαγωγή έρευνας για τη συλλογή ποσοτικών και ποιοτικών δεδομένων που αφορούν στην εμπειρία που έχουν αποκομίσει οι επισκέπτες/τουρίστες από τις επιτόπιες επισκέψεις τους στις Τουριστικές Διαδρομές καθώς και από τη γνωριμία τους με τα τοπικά προϊόντα και τις υπηρεσίες της περιοχής.

Για την ανάπτυξη του Συστήματος Αξιολόγησης θα πρέπει να πραγματοποιηθούν οι παρακάτω ενέργειες:

* Ανάπτυξη Μεθοδολογίας /Μοντέλου Έρευνας και Αξιολόγησης
* Σχεδιασμός έρευνας (Πεδίο έρευνας -Διερεύνηση ζητημάτων - θεμάτων αξιολόγησης)
* Διατύπωση σκοπών, στόχων και αναμενόμενων αποτελεσμάτων
* Προσδιορισμός ομάδων εστίασης
* Είδη έρευνας (ποιοτική, ποσοτική κλπ.)
* Τεχνικές και ερευνητικά εργαλεία
* Έρευνα ερωτηματολογίου
	+ Κριτήρια επιλογής και τεκμηρίωση της μεθόδου συλλογής στοιχείων
* Εκπόνηση ερωτηματολογίου για τη διεξαγωγή της έρευνας και αξιολόγησης

**Στάδιο 2:** **Εφαρμογή του Συστήματος Αξιολόγησης του Τουριστικού Προϊόντος**

Η εφαρμογή του Συστήματος Αξιολόγησης περιλαμβάνει την ανάλυση και αξιολόγηση των αποτελεσμάτων σχετικά με την ικανοποίηση των επισκεπτών/τουριστών από την επίσκεψή τους στις 15 Διαδρομές Προσκυνηματικού Τουρισμού και τη γνωριμία με τα προϊόντα και τις υπηρεσίες της περιοχής παρέμβασης του έργου.

Για την εφαρμογή του Συστήματος Αξιολόγησης θα πρέπει να πραγματοποιηθούν οι παρακάτω ενέργειες:

* Μεθοδολογία ανάλυσης και αξιολόγησης αποτελεσμάτων
* Εφαρμογή Έρευνας και Αξιολόγησης
* Συγκέντρωση δεδομένων
* Ανάλυση και ερμηνεία δεδομένων
* Παρουσίαση ευρημάτων
* Συγγραφή έκθεσης.

**ΔΙΑΡΚΕΙΑ ΣΥΜΒΑΣΗΣ - ΠΑΡΑΔΟΤΕΑ**

**Η συνολική διάρκεια της σύμβασης** ορίζεται σε έξι (6) μήνες από την ημερομηνία υπογραφής της και η υλοποίησή της διαιρείται σε δύο (2) φάσεις, ως ακολούθως:

**1η Φάση Υλοποίησης της Σύμβασης** (από τον 1ο μήνα έως τον 3ο μήνα της σύμβασης): Ανάπτυξη του Συστήματος Αξιολόγησης.

**2η Φάση Υλοποίησης της Σύμβασης** (από τον 4ο μήνα έως τον 6ο μήνα της σύμβασης): Εφαρμογή του Συστήματος Αξιολόγησης.

Τα **Παραδοτέα της σύμβασης** και οι χρόνοι παράδοσής τους είναι οι εξής:

**ΧΡΟΝΟΔΙΑΓΡΑΜΜΑ**

|  |  |  |
| --- | --- | --- |
|  | **Έναρξη** | **Λήξη** |
| **Παραδοτέο 5.1.1α**– Μελέτη Ανάπτυξης Συστήματος Αξιολόγησης του Τουριστικού Προϊόντος | Ε | Ε+3Μ |
| **Παραδοτέο** **5.1.1β**– Μελέτη Υλοποίησης Συστήματος Αξιολόγησης του Τουριστικού Προϊόντος | Ε + 4Μ | Ε+6Μ |

Ε: Ημερομηνία Υπογραφής της Σύμβασης

Μ: Ημερολογιακός Μήνας

**ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ**

Η προσφορά θα πρέπει να καλύπτει το σύνολο των απαιτήσεων του Έργου που αναφέρονται στη Διακήρυξη, και να παρέχει τα πλήρη στοιχεία που απαιτούνται για την αξιολόγησή της.

***Η έκταση της τεχνικής προσφοράς δε θα πρέπει να ξεπερνά τις 10 σελίδες***.

|  |
| --- |
| **Μεθοδολογική Προσέγγιση Υλοποίησης του Έργου** |
| α) Συνολική αντίληψη του προσφέροντος για το αντικείμενο της Σύμβασης και σύνδεσή του με το Έργο PROSFORA. - Συμβολή του αντικειμένου της σύμβασης στους σκοπούς και στόχους του Έργου PROSFORA. |
| β) Περιγραφή του τρόπου με τον οποίο προτίθεται ο προσφέρων να προσεγγίσει το αντικείμενο της σύμβασης. |
| γ) Χρονοπρογραμματισμό των παρεχόμενων υπηρεσιών - Χρονική αλληλουχία και διάγραμμα ροής των επιμέρους ενεργειών εκπόνησης της Μελέτης. |

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΠΡΟΣΚΥΝΗΜΑΤΙΚΕΣ ΔΙΑΔΡΟΜΕΣ ΚΑΙ ΠΡΟΣΚΥΝΗΜΑΤΑ ΣΤΗΝ ΕΛΛΑΔΑ ΚΑΙ ΤΗΝ ΑΛΒΑΝΙΑ – ΑΚΡΩΝΥΜΙΟ «PROSFORA»», με κωδικό ΕΛΚΕ «82332» και κωδικό MIS «5031714», έχει ενταχθεί στο ΕΣΠΑ 2014-2020 - ΠΡΟΓΡΑΜΜΑ ΔΙΑΣΥΝΟΡΙΑΚΗΣ ΣΥΝΕΡΓΑΣΙΑΣ «INTERREG - IPA CBC GREECE - ALBANIA 2014-2020» που συγχρηματοδοτείται από την Ευρωπαϊκή Ένωση (85%) και από εθνικούς πόρους των χωρών που συμμετέχουν στο πρόγραμμα (15%) (ΑΡΙΘ. ΕΝΑΡΙΘ. ΕΡΓΟΥ 2018ΕΠ51860021).

Αντικείμενο της σύμβασης είναι η προμήθεια υπηρεσίας «ΑΝΑΠΤΥΞΗΣ ΠΛΑΤΦΟΡΜΑΣ ΠΡΟΣΚΥΝΗΜΑΤΙΚΟΥ ΤΟΥΡΙΣΜΟΥ» σύμφωνα με την Αναλυτική Περιγραφή του φυσικού και οικονομικού αντικειμένου στο ΠΑΡΑΡΤΗΜΑ Ι της Διακήρυξης.

Η παρούσα σύμβαση κατατάσσεται στην παρακάτω ομάδα, κωδικό του Κοινού Λεξιλογίου δημοσίων συμβάσεων (CPV) 79930000-2.

Η εκτιμώμενη καθαρή αξία της σύμβασης ανέρχεται στο ποσό των 16.935,48€ ήτοι συνολικής αξίας 21.000,00€ συμπεριλαμβανομένου ΦΠΑ 24% ή ανά ομάδα όπως αναλυτικά περιγράφεται στον κατωτέρω πίνακα.

| **Αριθμός****Παραδοτέου** | **Τίτλος Παραδοτέου** | **CPV** | **Π/Υ Παραδοτέου χωρίς ΦΠΑ (€)** | **Π/Υ Παραδοτέου με ΦΠΑ (€)** |
| --- | --- | --- | --- | --- |
| 5.1.1α | Μελέτη Ανάπτυξης Συστήματος Αξιολόγησης του Τουριστικού Προϊόντος | 79930000-2 | 7.258,06€ | 9000,00€ |
| 5.1.1β | Μελέτη Ανάπτυξης Συστήματος Αξιολόγησης του Τουριστικού Προϊόντος | 79930000-2 | 9.677,42€ | 12.000,00€ |
| **ΣΥΝΟΛΑ:** | **16.935,48€** | **21.000,00€** |

**Η Οικονομική Προσφορά θα γίνει ανά παραδοτέο.**

**Η Οικονομική προσφορά θα πρέπει να υποβληθεί για το σύνολο των προσφερόμενων υπηρεσιών.**

**Δεν είναι αποδεκτή προσφορά για μέρος των προσφερόμενων υπηρεσιών.**